Document ID: 32002R0029

Uredba Komisije (ES) št. 29/2002
z dne 19. decembra 2001
o spremembah Uredbe Sveta (EGS) št. 3037/90 o statistični klasifikaciji gospodarskih dejavnosti v Evropski skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3037/90 z dne 9. oktobra 1990 o statistični klasifikaciji gospodarskih dejavnosti v Evropski skupnosti [1], kakor je bila nazadnje spremenjena z Uredbo Komisije (EGS) št. 761/93 [2], in zlasti člena 8(b) ter člena 9 Uredbe,
ob upoštevanju naslednjega:
(1) Uredba (EGS) št. 3037/90 uvaja klasifikacijo gospodarskih dejavnosti, v nadaljnjem besedilu imenovana NACE Rev. 1, ki ustreza statističnim zahtevam Skupnosti.
(2) Zaradi tehnološkega in gospodarskega razvoja kot tudi zaradi izteka Pogodbe o Evropski skupnosti za premog in jeklo je treba spremeniti NACE Rev. 1.
(3) Za vzdrževanje mednarodnega sistema povezanih klasifikacij kot tudi za doseganje konvergence na svetovni ravni je treba spremeniti NACE Rev. 1.
(4) Uredbo (EGS) št. 3037/90 je zato treba ustrezno spremeniti.
(5) Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Priloga Uredbe (EGS) št. 3037/90 se nadomesti z besedilom Priloge k tej uredbi.
Člen 2
Ta uredba začne veljati 20. dan po objavi v Uradnem listu Evropskih skupnosti.
Ta uredba začne veljati 1. januarja 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. decembra 2001

Labels: 15
19